OpenLLM-France/wikimedia huggingface dataset:
# Alexandra de Grècia (reina de Iugoslàvia)

Alexandra de Grècia, reina de Iugoslàvia (Atenes 1921 - Burgess Hill, West Sussex, Gran Bretanya 1993). Princesa de Grècia i de Dinamarca amb el tractament d'altesa reial que esdevingué la darrera reina de Iugoslàvia arran del seu casament amb el rei Pere II de Iugoslàvia.
Filla del rei Alexandre I de Grècia i de la senyora Aspassia Manos. Nasqué mesos després de la mort del seu pare i el seu naixement estigué enterbolit per qüestions dinàstiques. Alexandra era neta per via paterna del rei Constantí I de Grècia i de la princesa Sofia de Prússia.
Educada a Atenes i a la Gran Bretanya per la seva mare, sempre visqué apartada de la cort atenenca i fins i tot menystinguda. Influenciada per la seva mare que li buscava un bon partit dintre de la reialesa es casà al consolat iugoslau de Londres amb el rei Pere II de Iugoslàvia, que en aquell moment era a Londres a causa de l'ocupació alemanya del seu país.
Pere II de Iugoslàvia era fill del rei Alexandre I de Iugoslàvia i de la princesa Maria de Romania. El matrimoni s'establí a Londres on nasqué el seu primer i únic fill:
Alexandre nasqué a una habitació de l'Hotel Claridge de Londres que el govern de Winston Churchill havia declarat territori iugoslau. Alexandre fou apadrinat per la reina Elisabet II del Regne Unit. Posteriorment visqueren a la Costa Blava.
Un cop la guerra acabà i els territoris iugoslaus quedaren a l'òrbita soviètica, la relació entre la parella anà de mal en pitjor. El caràcter inestable de la princesa i la depressió del rei els conduïren a importants crisis emocionals que obligaren a una separació de facto. La palesa manca de recursos econòmics evidenciaren encara més aquest desgavell familiar.
El rei emigrà als Estats Units on morí l'any 1970 en una operació de trasplantament de fetge. Alexandra es retirà de la vida pública i residí a Venècia amb la seva mare a la Vil·la Giudecca. Alexandra i Aspassia Manos portaren una vida molt austera a Venècia, la manca de recursos econòmics no els permeté ni tan sols assistir al casament del seu fill amb la princesa Maria Glòria d'Orleans-Bragança.
Alexandra de Grècia morí a Anglaterra l'any 1993. Després de l'enterrament a la Catedral ortodoxa de Londres en què hi assistí el rei Constantí II de Grècia, la reina Sofia d'Espanya i la reina Elisabet II del Regne Unit, les restes mortals de la darrera reina de Iugoslàvia foren traslladades el mateix any al cementiri del Palau de Tatoi, als afores d'Atenes on descansen al costat dels seus pares. El 22 de gener de 2013, les restes de Peter van ser retornades a Belgrad i enterrades al mausoleu de la família reial d'Oplenac el 26 de maig de 2013 juntament amb la seva dona, la reina Alexandra.

## Referències

* ↑ Payerhin, Marek. Nordic, Central, and Southeastern Europe 2017-2018 (en anglès). Rowman & Littlefield Publishers, 2017, p. 466. ISBN 9781475835137.
# Amphiprion chrysopterus

Amphiprion chrysopterus és una espècie de peix de la família dels pomacèntrids i de l'ordre dels perciformes.

## Morfologia

* Els mascles poden assolir 17 cm de llargària total.

## Alimentació

Menja principalment copèpodes planctònics, algues i tunicats pelàgics.

## Depredadors

A les Illes Marshall és depredat pels serrànids.

## Hàbitat

Viu en zones de clima tropical (15°N - 15°S), associat als esculls de corall, a 1-30 m de fondària i en simbiosi amb les anemones Entacmaea quadricolor, Heteractis aurora, Heteractis crispa, Heteractis magnifica, Stichodactyla haddoni i Stichodactyla mertensii.

## Distribució geogràfica

Es troba a l'oceà Pacífic: des de Queensland (Austràlia) i Nova Guinea fins a les Tuamotu i les Illes Marshall.

## Referències

* ↑ The Taxonomicon (anglès)
* 1 2 3 4 FishBase (anglès)
* ↑ FishBase (anglès)

## Enllaços externs

* AQUATAB
# Miquel Àngel: El pecat

Miquel Àngel: El pecat (originalment en italià, Il peccato – Il furore di Michelangelo) és una pel·lícula dramàtica russoitaliana escrita i dirigida per Andrei Mikhalkov-Kontxalovski, estrenada l'octubre de 2019. El 6 de maig de 2022 es va estrenar la versió doblada al català a les sales de cinema.

## Sinopsi

La pel·lícula explica la trajectòria vital de l'escultor i pintor del Renaixement Michelangelo Buonarroti a Florència, a principis del segle XVI. Miquel Àngel és un artista pietós i argumentatiu. Encara que els seus contemporanis el consideren àmpliament un geni, Michelangelo Buonarroti (Alberto Testone) es veu reduït a la pobresa i esgotat per acabar el sostre de la Capella Sixtina. Mentre pinta la capella, també el pressionen per completar simultàniament les estàtues que formen part de la tomba dissenyada i destinada al papa Juli II.
Quan es mor el papa, que havia sigut el seu comissari i cap de la noblesa Della Rovere, Miquel Àngel s'obsessiona per trobar el millor marbre per confeccionar la seva tomba. La lleialtat de l'artista es posa a prova quan Lleó X, de la família rival dels Mèdici, ascendeix al papat i li encarrega un nou encàrrec lucratiu: la façana de la basílica de San Lorenzo. Obligat a mentir per mantenir el favor d'ambdues famílies, Miquel Àngel es veu progressivament turmentat per la sospita i les al·lucinacions, que el porten a examinar sense pietat els seus propis errors morals i artístics.

## Repartiment

* Alberto Testone com a Michelangelo Buonarroti
* Iúlia Vissótskaia com a Dama amb un ermini
* Riccardo Landi com a Al Farab
* Jakob Diehl com a Peppe
* Antonio Gargiulo com a Francesco Maria I della Rovere
* Nicola Adobati com a Llorenç II de Mèdici
* Massimo De Francovich com al papa Juli II
* Simone Toffanin com al papa Lleó X
* Nicola De Paola com al cardinal Climent VII
* Adriano Chiaramida com a Ludovico Buonarroti
* Glen Blackhall com a Raffaello Sanzio
* Orso Maria Guerrini com a Marchese Malaspina
* Gianluca Guidi com a Egidi de Viterbo
* Federico Vanni com a Jacopo Sansovino
* Toni Pandolfo com a Dante Alighieri

## Referències

* ↑ Андрей Кончаловский снимет фильм «Дорогие товарищи» с Юлией Высоцкой в главной роли и бюджетом в 150 миллионов рублей
* ↑ «Camera! Action!: что происходит в российском кино». Arxivat de l'original el 2019-03-30. [Consulta: 19 maig 2022].
* ↑ Андрей Кончаловский стал кавалером ордена «За заслуги перед Италией»
* ↑ «Miquel Àngel: El pecat». Cinema en Català. [Consulta: 19 maig 2022].

## Enllaços externs

* Tràiler en català
# Miquel Àngel Frau Caldentey

Miquel Àngel Frau Caldentey (Palma, 1963) és un veterinari i especialista en qualitat alimentària mallorquí.
Es va llicenciar en veterinària a la Universitat de Còrdova, el 1986. El 1984 es doctorà en ciències químiques a la Universitat de les Illes Balears amb la tesi Estudio de la composición química y la microestructura del queso Mahón. Va estudiar les característiques i realitat del formatge de Formentera. Va publicar, amb Pere Quetglas Llodrà, el llibre Presentación y clasificación de canales. Marcado Sanitario (1989). És autor, amb Marta Vera i Immaculada Munar, de Diagnosi de la producció i comercialització dels productes amb denominació de qualitat del 2006, 2007, 2008, 2009 i 2010. Sota el seu impuls s'han constituït i organitzat bona part de les denominacions d'origen i indicacions geogràfiques protegides de les Illes Balears. És cap de servei de Control i Qualitat Alimentària a la Conselleria d'Agricultura, Pesca i Alimentació del Govern Balear.

## Referències

* ↑ «Frau Caldentey, Miquel Àngel». A: Dolç i Dolç, Miquel (coord.). Gran Enciclopèdia de Mallorca. Volum 19. Palma: Promomallorca, p. 33-34. ISBN 84-8661702-2.
# Michael Gbinije

Michael Patrick Gbinije (Hartford, Connecticut, 5 de juny de 1992) és un jugador de bàsquet amb doble nacionalitat nord-americana i nigeriana que pertany al planter dels Detroit Pistons de l'NBA, però es troba assignat als Grand Rapids Drive de la NBA D-League. Amb 2,01 metres d'alçada, juga en les posicions de base, aler o escorta.

## Referències

* ↑ «Syracuse University Athletics – Michael Gbinije». Cuse.com. [Consulta: 14 juliol 2016].
* ↑ «Nevezis sign Michael Gbinije», 13-02-2020. [Consulta: 25 febrer 2020].

## Enllaços externs

* Perfil a cuse.com (anglès)
# PCU

PCU té els següents significats:
* Pueblo Canario Unido, partit polític històric de les illes Canàries
* Partit Comunista de l'Uruguai, partit polític de l'Uruguai
* Partit Comunista d'Ucraïna, partit polític d'Ucraïna
* Partit Comunista d'Unificació, partit polític històric d'Espanya
* PCU (pel·lícula) (de l'acrònim en anglès de Port Chester University), pel·lícula estatunidenca de 1994
# Aldealengua de Pedraza

Aldealengua de Pedraza és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 111 | 105 | 93 | 89 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Aldeanueva

«Aldeanueva» té aquests significats:
* Aldeanueva de Barbarroya, municipi de la província de Toledo a la comunitat autònoma de Castella-La Manxa
* Aldeanueva del Camino, municipi de la província de Càceres, a la comunitat autònoma d'Extremadura (Espanya)
* Aldeanueva del Codonal, municipi de la província de Segòvia, a la comunitat autònoma de Castella i Lleó
* Aldeanueva de Ebro, municipi a la comarca d'Alfaro, de La Rioja (Espanya)
* Aldeanueva de Figueroa, municipi de la província de Salamanca a la comunitat autònoma de Castella i Lleó
* Aldeanueva de Guadalajara, municipi de la província de Guadalajara, a la comunitat autònoma de Castella-La Manxa
* Aldeanueva de San Bartolomé, municipi de la província de Toledo a la comunitat autònoma de Castella-La Manxa
* Aldeanueva de Santa Cruz, municipi de la província d'Àvila, a la comunitat autònoma de Castella i Lleó
* Aldeanueva de la Serrezuela, municipi de la província de Segòvia, a la comunitat autònoma de Castella i Lleó
* Aldeanueva de la Sierra, municipi de la província de Salamanca a la comunitat autònoma de Castella i Lleó
* Aldeanueva de la Vera, municipi de la província de Càceres, a la comunitat autònoma d'Extremadura (Espanya)
# Alejandro Sáez de San Pedro

Alejandro Sáez de San Pedro (Burgos, 1894 - Paterna, 1939) va ser un militar espanyol que va combatre en la Guerra civil.

## Biografia

Militar professional, pertanyia a l'arma d'infanteria. El juliol del 1936 ostentava el rang de capità i estava destinat en el Regiment d'infanteria «Guadalajara» n, 10, a València. Després de l'esclat de la Guerra civil es va mantenir fidel a la República, integrant-se a l'Exèrcit Popular de la República.
En l'estiu de 1937 va rebre el comandament de la 225a Brigada Mixta, encarregada de la defensa de costes. Posteriorment passaria a manar la 64a Divisió, i va prendre part en la campanya de Llevant. A la fi de 1938, ostentant el rang de tinent coronel, va ser nomenat comandant del VIII Cos d'Exèrcit, en el front de Còrdova. Va mantenir el comandament de la unitat fins al final de la guerra, quan va ser substituït pel tinent coronel Antonio Bertomeu Bisquert.
Segons l'historiador Francisco Moreno Gómez, Sáenz de San Pedro va estar afiliat al partit Izquierda Republicana.
Amb la derrota del bàndol republicà, fou afusellat pels franquistes a Paterna el 17 d'agost de 1939.

## Referències

* 1 2 Engel, 1999, p. 153.
* ↑ Martínez Bande, 1977, p. 153.
* ↑ Engel, 1999, p. 185.
* ↑ Martínez Bande, 1985, p. 36.
* ↑ Moreno Gómez, 1985, p. 655.

## Bibliografia

* Engel, Carlos. Historia de las Brigadas Mixtas del Ejército Popular de la República. Madrid, Almena, 1999. 84-922644-7-0.
* Martínez Bande, José Manuel. La ofensiva sobre Valencia. Madrid: San Martín, 1977. 84-7140-142-8.
* Martínez Bande, José Manuel. El final de la Guerra Civil. Madrid: San Martín, 1985. 84-7140-232-7.
* Moreno Gómez, Francisco. La Guerra civil en Córdoba (1936-1939). Córdoba: Alpuerto, 1985.
# Alejandro Sánchez Pérez

Alejandro Sánchez Pérez (Madrid, 26 d'abril de 1961) és un biòleg i polític ecologista espanyol, militant d'Equo, diputat a l'Assemblea de Madrid.
Nascut el 26 d'abril de 1961 a Madrid, es va doctorar en Ciències Biològiques per la Universitat Complutense de Madrid (UCM), especialitzat en Zoologia, Vertebrats. Empleat des de 1991 per SEO/Birdlife, es va convertir en director general de l'organització. Va ser un dels fundadors d'Equo.
Va ser inclòs com a candidat al lloc 15 de la llista de Podem per a les eleccions a l'Assemblea de Madrid del 24 de maig de 2015 encapçalada per José Manuel López, i va ser escollit diputat de la desena legislatura del parlament regional. En la tardor de 2018 va ser elegit pels afiliats del seu partit com cap de la sub-llista d'Equo concebuda per incrustar-dins de la liderada per Íñigo Errejón per a les eleccions a l'Assemblea de Madrid de 2019.

## Referències

* ↑ «Ilmo. Sr. D. Alejandro Sánchez Pérez». Assemblea de Madrid. Arxivat de l'original el 2018-10-11. [Consulta: 2 novembre 2018].
* 1 2 «El director de SEO/Birdlife se plantea unirse al partido verde de López de Uralde». El Mundo, 10-08-2010.
* ↑ Minder, Raphael «In Public Land Sale, Not All of Spain Is Buying». The New York Times, 16-11-2014.
* ↑ «Elecciones a la Asamblea de Madrid 2015. Publicación de Candidaturas. Fase proclamación». Boletín Oficial de la Comunidad de Madrid, 99, 28-04-2015. Arxivat de l'original el 2015-06-13. ISSN: 1989-4791 [Consulta: 2 novembre 2018].
* ↑ «Madrid. Equo elige al diputado Alejandro Sánchez para formar parte de la candidatura que encabezará Errejón». Diario Siglo XXI, 01-10-2018.
# Angelets de la Terra (associació)

Els Angelets de la Terra és una associació moderna amb base a Perpinyà i que treballa per la defensa de la llengua i la cultura catalanes a Catalunya del Nord.
L'associació Angelets de la Terra era originalment una penya dels equips de rugbi de Catalunya Nord, la USAP i els Dragons Catalans. Va ser creada el 2001 per Ramon Jordi Faura i Labat, activista, polític i articulista.
Publiquen una revista amb el mateix nom, i organitzen la Setmana per la llengua, amb activitats a diferents llocs de la Catalunya Nord i convidats d'arreu dels Països Catalans, i el Sant Jordi Jove.

## Referències

* 1 2 «El col·lectiu 'Angeletes de la Terra' convoca una manifestació a Perpinyà el 12 d'octubre». Gironanoticies.com, 02-10-2019. [Consulta: 21 febrer 2021].
* ↑ «Els Angelets de la Terra expliquen també el procés a l'estat francès». Vilaweb, 04-09-2019. [Consulta: 21 febrer 2021].
* 1 2 «“L'associació Angelets de la Terra va ser creada per donar un nou impuls al catalanisme cultural i polític a la Catalunya Nord”». Novaconca.cat, 16-06-2019. [Consulta: 21 febrer 2021].

## Enllaços externs

* Pàgina web dels angelets de la terra
* Per una breu biografia del fundador, vegeu Association des Cadres Catalans de Toulouse Arxivat 2008-08-20 a Wayback Machine.
* https://www.elpuntavui.cat/politica/article/17-politica/1356573-solidaritat-amb-els-presos-politics-a-la-catalunya-nord.html
# Amanagallu

Amanagallu és una població de l'Índia, estat d'Andhra Pradesh, districte de Mahabubnagar, divisió de Wanaparthy, taluka de Vangoor.
Fou governada pels reis Vavilala que també governaven a Charikonda, Irvin i Vangur areas. El rei principal fou Rudraya Reddy i foren feudataris dels Kakatiyes. Bethala reddy fou nomenat governador d'Amanagullu pel Kakatiya Ganapatideva. Sota el seu descendent Singama Nayaka I (1326-1361), que es va fer independent a la caiguda dels Kakatiyes, Amanagallu fou la capital dels seus dominis, que van esdevenir després el regne Recherla Velama dels Padmanayakes de Rachakonda, (Rachakonda era la fortalesa on va traslladar la capital el seu fill i successor Anavotha Nayaka).

## Referències

* Dinasties
* G. Durga Prasad, History of the Andhras up to 1565 A. D., P. G. Publishers, Guntur, 1988
# Anomalia geoidal

L'anomalia geoidal, també coneguda com a alçada geoidal, és la diferència existent entre l'altura del geoide en un determinat lloc d'un planeta i l'alçada esperable basant-se en un determinat el·lipsoide de referència a un determinat model de densitat planetària de referència. Si aquesta és positiva, significa que el geoide està situat a la part superior de l'el·lipsoide amb la una magnitud especificada en metres; si és negativa aleshores el geoide es troba a la part inferior.
L'anomalia geoidal es mesura mitjançant satèl·lits observant amb precisió les pertorbacions de la seva òrbita. També es pot obtenir mitjançant observacions gravimètriques utilitzant el mètode de Stokes-Helmert, a més d'altres mètodes. Sol representar-se en forma de mapes i és expressada habitualment en metres. Mitjançant el modelatge de l'anomalia geoidal, com amb l'anomalia gravitatòria és possible determinar la distribució de densitat a l'interior d'un planeta.

## Referències

* ↑ (anglès) An Introduction To The Stokes-Helmert’s Method For Precise Geoid Determination
# António Simões

António Simões da Costa (14 de desembre de 1943) fou un futbolista portuguès de la dècada de 1960 i entrenador.
Fou 46 cops internacional amb la selecció portuguesa amb la qual participà en la Copa del Món de futbol de 1966.
Pel que fa a clubs, defensà els colors de SL Benfica, on durant 14 temporades disputà 449 partits oficials i marcà 72 gols. També fou jugador als Estats Units.

## Palmarès
### Benfica

* Primeira Divisão: 1962-63, 1963-64, 1964-65, 1966-67, 1967-68, 1968-69, 1970-71, 1971-72, 1972-73, 1974-75
* Taça de Portugal (4): 1961-62, 1963-64, 1968-69, 1969-70, 1971-72
* Copa d'Europa de futbol: 1961-62

## Referències

* ↑ «Eusebio-inspired Benfica rock Real». FIFA.com, 02-05-2012. Arxivat de l'original el 22 d'octubre 2013. [Consulta: 18 octubre 2013].
* ↑ Portugal stats at Eu-Football
* ↑ Malheiro, João. Memorial Benfica 100 Glórias (en portuguès). Third. QuidNovi, juliol 2006, p. 132-133. ISBN 978-972-8998-26-4.
* ↑ «Dólares» (en portuguès). Diário de Lisboa, 18753, 02-05-1975, pàg. 16 [Consulta: 12 abril 2017].
* ↑ António Simões a National-Football-Teams.com (anglès)
* ↑ NASL/MISL profile
# Codi ATC C10

El codi ATC C10, descrit com Agents que redueixen els lípids sèrics (hipolipemiants), és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup C10 és part del grup anatòmic C Sistema cardiovascular.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QC10...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## C10A Reductors del colesterol i els triacilglicerols

    C10A A Inhibidors de la HMG CoA reductasa
    C10A B Fibrats
    C10A C Segrestants d'àcids biliars
    C10A D Àcid nicotínic i derivats
    C10A X Altres agents reductors del colesterol i els triacilglicerols

## Referències

* ↑ «ATC/DDD Index 2016: code C10». WHO Collaborating Centre for Drug Statistics Methodology.
* ↑ «ATCvet Index 2016: code QC10». WHO Collaborating Centre for Drug Statistics Methodology.
# Tennis de taula als Jocs Olímpics d'estiu de 2012

Als Jocs Olímpics d'Estiu de 2012 realitzats a la ciutat de Londres (Anglaterra, Regne Unit) es disputaren quatre proves de tennis de taula, les mateixes que en l'edició anterior, dues de masculines i dues de femenines.
La competició tingué lloc entre el 28 de juliol i el 8 d'agost a l'ExCeL Exhibition Centre de Londres. Hi van prendre part 174 tennistes, 86 homes i 88 dones.

## Calendari

| P | Rondes preliminars | ¼ | Quarts de final | ½ | Semifinals | F | Final |
| Prova↓ / Data→ | 28 juliol | 29 juliol | 30 juliol | 31 juliol | 31 juliol | 1 agost | 2 agost | 2 agost | 3 agost | 4 agost | 5 agost | 6 agost | 7 agost | 8 agost |
| Homes individual | P | P | P | ¼ | ¼ | ¼ | ½ | F | | | | | | |
| Homes equips | | | | | | | | | P | P | ¼ | ½ | | F |
| Dones individual | P | P | P | ¼ | ½ | F | | | | | | | | |
| Dones equips | | | | | | | | | P | ¼ | ½ | ½ | F | |

## Resum de les proves

| Prova | | | |
| Individual masculí detalls | Zhang Jike (CHN) | Wang Hao (CHN) | Dimitrij Ovtcharov (GER) |
| Individual femení detalls | Xiaoxia Li (CHN) | Ning Ding (CHN) | Tianwei Feng (SIN) |
| Equip masculí detalls | R.P. de la XinaWang Hao Zhang Jike Ma Long | Corea del SudOh Sang-Eun Joo Se-Hyuk Ryu Seung-Min | AlemanyaTimo Boll Dimitrij Ovtcharov Bastian Steger |
| Equip femení detalls | R.P. de la XinaDing Ning Li Xiaoxia Guo Yue | JapóAi Fukuhara Sayaka Hirano Kasumi Ishikawa | SingapurLi Jiawei Feng Tianwei Wang Yuegu |

## Medallistes

| Posició | País | Or | Plata | Bronze | Total |
| 1 | R.P. de la Xina | 4 | 2 | 0 | 6 |
| 2 | Japó | 0 | 1 | 0 | 1 |
| 2 | Corea del Sud | 0 | 1 | 0 | 1 |
| 4 | Alemanya | 0 | 0 | 2 | 2 |
| 4 | Singapur | 0 | 0 | 2 | 2 |
| Total | Total | 4 | 4 | 4 | 12 |

## Referències

* ↑ «Olympic Table Tennis Press Kit» (PDF). ITTF. Arxivat de l'original el 2012-07-31. [Consulta: 21 juliol 2012].
* ↑ (anglès) table tennis
# Crespellet

Els crespellets o crespellines a Menorca són unes galetes de pasta seca tradicionals. Són dures i consistents, amb les vores dentades, i es conserven durant molt de temps.
A Menorca els crespellets són pastes diferents dels crespells, mentre que a Mallorca els dos mots són sinònims i corresponen als crespellets menorquins.

## Elaboració

Feu un volcà amb un quilo de farina. Al mig tireu un ou, 450 g (una lliura) de sucre, 100 g (o un quart de lliura) de saïm, una mica de canyella en pols, una mica de suc de llimona i un sobre de llevat o, tradicionalment, una cullerada d'hidrogencarbonat de sodi. Amasseu. Afegiu a poc a poc uns 200 ml (una mitja lliura, aproximadament) de llet, els que absorbeixi la massa. Estireu-la ben fina, en una capa d'uns tres mil·límetres de gruix, i talleu amb un motlle (circular, amb les vores dentades i d'uns deu centímetres de diàmetre) les galetes. Poseu-les en una plata greixada, o també es poden posar sobre paper sulfuritzat. Coeu al forn a uns 180 °C durant uns deu minuts.

## Variants

Tot i que les tradicionals estan aromatitzades amb canyella i llimona, actualment se'n poden trobar també amb vainilla. Es poden aromatitzar de dues maneres, o bé fent una infusió amb la llet, o bé afegint canyella en pols i pela ratllada de llimona directament a la massa.
A Mallorca, els crespells o crespellines no tenen saïm.

## Vegeu també

* Cuina menorquina
* Pastisset (Menorca)
* Crespell (Menorca)
* Rosquillo

## Referències

* ↑ Amengual, Juan José. Nuevo diccionario mallorquin-castellano-latin (en castellà). J. Colomar, 1858, p. 464.

## Enllaços externs

* Foto de crespells o crespellets mallorquins
Gastronomia dels territoris catalanoparlants :
Companatges i condiments :